**EIŠIŠKIŲ GIMNAZIJA**

**UGDYMO PLANAS**

**2017-2018 M. M.**

 PATVIRTINTA

 Eišiškių gimnazijos direktoriaus 2017 m. rugpjūčio 31 d. įsakymu Nr. V1-42

**I SKYRIUS**

**2016-2017 M. M. UGDYMO PLANO ĮGYVENDINIMO**

**ANALIZĖ**

Įgyvendinant 2016/2017 m. metų ugdymo planą buvo iškeltas prioritetas Mokinių pasiekimų gerinimas ir apibrėžti tikslai:

1. Siekti visapusiško mokymo proceso dalyvių poreikių tenkinimo;
2. Siekti glaudesnio gimnazijos ir tėvų ( globėjų, rūpintojų) bendradarbiavimo įtraukiant tėvus į formalią ir neformalią švietimo veiklą, skatinant jų domėjimąsi mokykla;

Šiems tikslams įgyvendinti buvo iškelti uždaviniai ir numatytos priemonės jiems įgyvendinti.

* 1. Uždavinys: Gerinti mokinių lankomumą;

Įgyvendinant šį uždavinį buvo nuolat stebimas atskirų klasių / mokinių ( probleminių) lankomumas, buvo organizuoti klasių auklėtojų, socialinio pedagogo, direkcijos narių pokalbiai su lankomumo problemų turinčiais mokiniais, jų tėvais, buvo organizuojami VGK posėdžiai mokinių lankomumo ir mokymosi problemoms aptarti ir pagalbos priemonėms numatyti. Taip pat buvo priimtas Pagalbos mokiniui teikimo tvarkos aprašas ( patvirtintas 2017-04-14 d. dir. įsak. Nr. V1-26), atnaujinta Mokinių pažangos ir pasiekimų vertinimo tvarka ( patvirtinta 2016-12-09, dir. įsak. Nr. V1-70). Mokinių metų lankomumas buvo apsvarstytas mokytojų tarybos posėdyje 2017-06-08, protokolas Nr. 7. Pastebėta, kad mokinių pamokų lankomumas pagerėjo tik atskirose klasėse. Pamokų lankomumo problemos bus sprendžiamos ir 2017/2018 m. m.

* 1. Uždavinys: Kurti palankias sąlygas mokinių poreikių tenkinimui, ugdymo(si) ir mokymo(si) kokybės tobulinimui;

Įgyvendinant šį uždavinį 2016 m. mokiniams buvo siūlomi pasirenkamieji dalykai: rusų kalba, vokiečių k., dalykų moduliams buvo skirta 23 val.

Neformaliajam ugdymui buvo skirta 46 valandos.

Pamokos, skiriamos mokinių ugdymo poreikiams tenkinti, skiriamos pasirenkamiesiems dalykams, dalykų moduliams, ugdymo diferencijavimui. Ugdymo diferencijavimui skirta 11 valandų, pradinėse klasėse pamokos mokinių ugdymo poreikiams tenkinti skirtos dalykų moduliams (6 valandos).

Buvo praktikuojamos pamokos netradicinėje aplinkoje: mokinių tėvų darbo vietose ( pagal projektą „Šok į tėvų klumpes“), gamtoje, miestelio bibliotekoje. Buvo vykdomos edukacinės išvykos, ekskursijos, kurių metu dalyvauta edukacinėse pamokėlėse, užsiėmimuose. Vestos integruotos pamokos ( istorija-tikyba, matematika-IT, geografija-IT, lenkų k.-geografija). Dalyvauta projekte „Lietuvos sostinės“. Į mokomųjų dalykų ugdymo turinį buvo integruojamos prevencinės ir sveikos gyvensenos programos. Gabiems mokiniams sudarytos sąlygos dalyvauti olimpiadose, konkursuose, varžybose.

Mokiniams nuolat teikiama soc. pedagogo, logopedo pagalba ( nuo 2014 m. rugsėjo mėn. neturime psichologo.)

* 1. Uždavinys: Tobulinti mokinių, turinčių skirtingus gebėjimus, ugdymą pamokose ir neformaliojo ugdymo programose;

Įgyvendinant šį uždavinį daug dėmesio buvo skirta metodinių grupių darbui. Buvo organizuojami pasitarimai ugdymo klausimais mokytojų, dirbančių tose pačiose klasėse. Taip pat buvo organizuojami klasių auklėtojų, dalykų mokytojų, pagalbos specialistų, direkcijos narių, tėvų bendri pasitarimai mokinių pasiekimų bei lankomumo gerinimo klausimais. Atskirose pamokose buvo individualizuojamas ir diferencijuojamas mokinių darbas, skiriant namų darbus. Mokiniams, turintiems specialiųjų ugdymosi poreikių, buvo individualizuojamos /pritaikomos ugdymo programos.

* 1. Uždavinys: Efektyvinti pamokos vadybą taikant mokymo ir mokymosi diferencijavimą, gilinant tarp dalykinius ryšius ir integraciją;

Įgyvendinant šį uždavinį buvo organizuotas seminaras gimnazijos mokytojams: „Sėkmingos pamokos planavimas, aktyvių veiklų organizavimas, individualios pasiekimų pažangos matavimas mokytojo praktiko požiūriu“. Dalis mokytojų dalyvavo seminaruose „Atminties lavinimo ir efektyvaus mokymosi metodai, „ Mokymosi veiklos diferencijavimas pagal mokinių mokymosi stilius“, „ Inovatyvių mokymo metodų ir IKT taikymas pamokoje“. Pradinių kl. mokytojos dalyvavo seminaruose „ Projektas-patrauklus tarp dalykinės integracijos įrankis pradiniame ugdyme“, „Skaitymo ir rašymo gebėjimų ugdymas pradinėje mokykloje“, „Aktyviųjų mokymo metodų panaudojimas kūno kultūros pamokose“.

 Dalyvauta įvairiose olimpiadose, akcijose, programose, projektuose, konkursuose: Socialinės reklamos plakatų ir prevencinių vaizdo klipų konkursas, respublikinis konkursas „Sveikuoliai“, akcijos „ Kalėdinis atvirukas į senelių globos namus“, „ Vilties medis“, projektas „Kam to reikia“, „Žalioji olimpiada“, projektas „Opieka nad Polonią i Polakami za granicą“ ir kt. . II-IV G klasių mokiniams organizuotos išvykos į Šalčininkų r. Darbo biržą. Vyko susitikimai su universitetų, kolegijų atstovais, studentais, įvairių profesijų atstovais.

* 1. Uždavinys: Stebėti ir analizuoti mokinių mokymosi pasiekimus ir laiku teikti mokymosi pagalbą;

Realizuojant šį uždavinį buvo vykdoma pedagoginės priežiūros stebėseną, organizuojami metodinės tarybos pasitarimai, metodinių grupių pasitarimai mokinių pasiekimų gerinimo klausimais. Parengtas „ Pagalbos mokiniui teikimo tvarkos aprašas“ (Pritarta 2017-04-06 VGK sprendimu, protokolas Nr.6 ir patvirtinta 2017-04-14 d. direktoriaus įsakymu Nr. V1-26 Aptartas mokytojų tarybos posėdyje). Atnaujinta „Mokinių pasiekimų ir pažangos vertinimo tvarka ( aptarta ir priimta mokytojų tarybos posėdyje 2016-12-08, patvirtinta2016-12-09 d. direktoriaus įsakymu Nr. V1-70). Parengtas, aptartas ir priimtas Mokinių mokymosi pasiekimų gerinimo tvarkos aprašas ( 2017-06-08 mokytojų tarybos posėdžio protokolas Nr. 8. Mokinių, turinčių specialiųjų ugdymosi poreikių pasiekimas ir pažanga buvo analizuojami pokalbiuose su mokytojais dalykininkais, klasių auklėtojais, VGK posėdžiuose.

* 1. Uždavinys: Veiksmingai tobulinti vertinimą ir įsivertinimą kaip akademinę ir asmenybės raidos pažangą;

Įgyvendinant šį uždavinį buvo ištirti mokytojų pageidavimai dėl kvalifikacijos tobulinimo vertinimo ir įsivertinimo klausimais. Gimnazijos mokytojams buvo organizuoti seminarai „Sėkmingos pamokos planavimas, aktyvių veiklų organizavimas, individualios pasiekimų pažangos matavimas mokytojo praktiko požiūriu“, Mokyklos veiklos įsivertinimas ( pagal naują Mokyklos, įgyvendinančios bendrojo ugdymo programas, veiklos kokybės įsivertinimo metodika).

Mokytojams sudarytos palankios sąlygos dalyvauti kvalifikacijos kėlimo kursuose, seminaruose pagal mokytojų pageidavimus, nuotoliniu būdu. Dalis mokytojų tobulinosi užsienyje ( enkijoje, Islandijoje.). Viena mokytoja dalyvavo stažuotėje pagal projektą „ Daugiataučio Šalčininkų r. suaugusiųjų dalyvavimo mokymosi visą gyvenimą didinimas tobulinant švietimo darbuotojų tarpkultūrines kompetencijas“ . Gimnazija dalyvauja projekte „Lyderių laikas -3“.

2.1.Uždavinys: Skatinti bendruomenės narių bendradarbiavimą ugdymo kokybei ir aplinkai gerinti;

Realizuojant šį uždavinį daug dėmesio buvo skirta ugdymosi aplinkos gerinimui. Visose klasėse įrengti pakabinamieji projektoriai. Įsigyta naujų kompiuterių, kompiuterinių programų, vadovėlių, mokymo priemonių, metodinės literatūros, papildytas bibliotekos fondas. Gimnazija dalyvauja projekte „ Mokyklų aprūpinimas gamtos ir technologinių mokslų priemonėmis“. Pagal mokinių pageidavimus koridoriuose įrengtos poilsio zonos. Sporto aikštyne įrengta nauja žaidimo aikštelė, nauji sporto įrenginiai. Iš fondo „Bližej Polski“ gauta grožinės literatūros, kanceliarinių prekių.

2.2.Uždavinys: Ieškoti bendravimo ir bendradarbiavimo su tėvais ( rūpintojais, globėjais) efektyvesnių formų, stiprinti tėvų ( rūpintojų, globėjų) ir gimnazijos bendravimą, tėvų ( rūpintojų, globėjų) atsakomybę už vaiko pažangos stebėseną, įtraukti aktyviausius tėvus ( globėjus, rūpintojus) į gimnazijos veiklą.

Įgyvendinant šį uždavinį buvo ieškota naujų bendravimo ir bendradarbiavimo su tėvais formų.

Gimnazija aktyviai dalyvavo projekte „Šok į tėvų klumpes“. Mokiniams buvo organizuotos išvykos į tėvų darbovietes, tėvai buvo kviečiami į klases papasakoti apie savo darbą, profesijas. Taip pat pradinių klasių mokinių tėvai dalyvavo projektuose „Sveikatiada“ , „Būsiu“.

Būsimų pirmokų tėvams kiekvienais metais organizuojamas susitikimas, kuriame tėvai yra supažindinami su mokyklos tikslais, uždaviniais, mokymo proceso organizavimo principais. Kiekvienoje klasėje per tėvų susirinkimus tėvams yra skaitomi pranešimai įvairiomis pedagoginėmis temomis. Gimnazijoje yra problema, nes nėra psichologo. Reikalui esant, psichologas kviečiamas iš kitų mokyklų. Šiais mokslo metai buvo kviestas psichologas iš Šalčininkų J. Sniadeckio gimnazijos. IIG klasių mokinių tėvai buvo supažindinti su Vidurinio ugdymo programų aprašu, su individualaus ugdymo plano sudarymo principais.

Mokinių tėvai nuolat kviečiami į renginius, į šventes. Gimnazija kiekvienais metais organizuoja tradicinius renginius, į kuriuos kviečia mokinių tėvus ( globėjus, rūpintojus), senelius, miestelio gyventojus. Tai tokie renginiai kaip „Šimtadienis“, Tautinė šventė, Religinės dainos festivalis, Lietuvos Nepriklausomybės atkūrimo šventė. Pradiniame lygmenyje ir jaunesnėse klasėse mokiniai rengia koncertus, vaidinimus, minėjimus Senelių dienos, Motinos dienos proga, Užgavėnes, Kalėdinius susitikimus.

1. 2016/2017 m. m. svarbiausi pasiekimai:

Geri brandos egzaminų rezultatai. Šiais mokslo metais turėjome 35 abiturientus ir 38 dešimtokus. Buvo pasirinkta 96 valstybiniai egzaminai ir 49 mokykliniai egzaminai. Palyginus su praeitais mokslo metais padidėjo vienam mokiniui tenkančių valstybinių egzaminų skaičius ( iš 2 į 2, 74). Iš viso buvo pasirinkta 145 brandos egzaminai, vidutiniškai vienam mokiniui tenka 4 egzaminai.

Pagrindinio ugdymo pasiekimų patikrinime dalyvavo visi dešimtokai.

**Pagrindinio ugdymo pasiekimų patikrinimo rezultatai:**

|  |  |  |
| --- | --- | --- |
| Gimtoji k. ( lenkų) | Valstybinė k ( lietuvių) | Matematika |
| **Mokinių skaičius** | 38 |  | 38 |  | 38 |  |
| **Dalyvavo patikrinime** | 38 | 100% | 38 | 100% | 38 | 100% |
| **Darbai įvertinti: 10** | 3 |  | 2 |  | 1 |  |
| **9** | 5 |  | 4 |  | 2 |  |
| **7-8** | 14 |  | 10 |  | 5 |  |
| **5-6** | 11 |  | 13 |  | 4 |  |
| **4** | 4 |  | 3 |  | 15 |  |
| **1-3** | 1 |  | 6 |  | 11 |  |

**Brandos egzaminų rezultatai:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Fizika | Valstybinė k.  ( lietuvių) | RusųUžsienio k. | Anglų užsienio k.  | Vok. k.  | Chemija | Matematika | Istorija | IT | Biologija | Lenkų gimtoji |
| V | V | M | M |
| Abiturientųskaičius |  | 4 | 20 | 15 | 35 | 16 | 1 | 0 | 12 | 7 | 1 | 1 | 35 |
| Laikė egzaminą |  | 4 | 20 | 15 | 35 | 16 | 1 | 0 | 12 | 7 | 1 | 1 | 34 |
| Išlaikė egzaminą |  | 4 | 17 | 14 | 35 | 16 | 1 | 0 | 12 | 7 | 1 | 1 | 34 |
| Įvertinimai | 90-100 | 0 | 0 |  | 10 | 0 | 0 |  | 0 | 0 | 0 | 0 |  |
| 50-89 | 1 | 1 |  | 20 | 6 | 0 |  | 4 | 2 | 1 | 0 |  |
| Iki 50 | 3 | 16 |  | 5 | 10 | 1 |  | 8 | 5 | 0 | 1 |  |

Tolimesnė abiturientų veikla.

|  |  |  |
| --- | --- | --- |
| Eil.nr.  | Veikla | Abiturientų skaičius |
| 1. | Abiturientų skaičius | 35 |
| 2. | Gavo brandos atestatus | 34 |
| 3. | Mokosi aukštosiose mokyklose | 14 |
| 4.  | Mokosi kolegijose | 6 |
| 5. | Mokosi profesijų rengimo centruose | 3 |
| 6.  | Dirba | 10 |
| 7.  | Kita: išvažiavo į užsienį | 2 |

Tolimesnė dešimtokų veikla 2017 m.

|  |  |  |
| --- | --- | --- |
| Eil.nr.  | Veikla | Skaičius |
| 1. | Gavo pagr. išsilavinimo pažymėjimus | 38  |
| 2. | Tęsia mokslą 11 kl. | 32 |
| 3. | Profesinėse mokyklose | 6 |

Kasmet gimnazija dalyvauja rajono, šalies, tarptautiniuose olimpiadose, konkursuose. Rajoninėse olimpiadose, konkursuose laimėta 25 prizinės vietos. Buvo dalyvauta šalies ir tarptautinėse olimpiadose ir konkursuose. Vyko labai aktyvus sportinis gyvenimas.

**2016 - 2017 m.m.**

|  |  |  |  |  |  |
| --- | --- | --- | --- | --- | --- |
| Nr | Konkurso, olimpiados pavadinimas | Mokinio vardas, pavardė | Mokytojo vardas, pavardė | Rajone | Respublikoje |
| **LENKŲ KALBA** |
|   | Skaitymo konkursas „Kresy 2016“  | L. Kulpovič | V. Ivanovska | II vieta |   |
| Agata Dorotko | V. Ivanovska | I vieta |   |
| Olivija Učkuronytė | Z. Minakovska | I vieta |   |
| S. Oblačinska | Z. Sokolovska | I vieta |   |
| E. Grabštunovič | V. Ivanovska | III vieta |   |
| Justyna Bogdiun | V. Ivanovska | II vieta |   |
| S. Mikutaititė | A. Turovska | III vieta |  |
| A, Malinovska | Z. Minakovska | III vieta |
| Mažoji lenkų olimpiada | S. Ziurin | Z. Minakovska | II vieta |   |
| **Anglų kalba** |
| Olimpiada | Daniel Bogdevič | V. Titko | I vieta |  |
| Olimpiada | Elžbieta Kasilovskaja | V. Titko | II vieta |  |
| **Kūno Kultūra** |
| Krepšinis | Berniukų komanda | Č. JankevičČ. JankevičH. Novikevič | I vieta |   |
| Mažasis futbolas | Mergaičių komanda | Č. JankevičČ. JankevičH. Novikevič | I vieta |   |
| Kvadratas | Mergaičių komanda | Č. JankevičČ. JankevičH. Novikevič | II vieta |   |
| Stalo tenisas | Mergaičių komanda | Č. JankevičČ. JankevičH. Novikevič | III vieta |   |
| **ISTORIJA** |
| Viktorina „Lietuvos istorijos kriviai“ | E. Derengovska | J. Sliževska | II vieta |    |
| L. IvaniukaitėA. Savelytė |    |
| **Rusų Kalba** |
| Olimpiada | Laura Kulpovič | 1. Valicka
 | III vieta |   |
| **LIETUVIŲ KALBA** |
| Olimpiada | Laura Ivaniukaitė | D. Skiauterienė | III vieta |   |
| Danielė Čaiko | K. Snigiriovienė | I vieta |
| **GEOGRAFIJA** |
| Olimpiada | S. Andrukonis | K. Jusevič | III vieta |   |
| D. Bogdevič | II vieta |   |
| **BIOLOGIJA** |
| Olimpiada | Arnold Novikevičius | T. Balinska | I vietą |    |
| **FIZIKA** |
| Olimpiada | S. Andrukonis | R. Nekrevič | II vieta |   |
| D. Bogdevič | II vieta |   |
| Severin Ziurin | II vieta |
| **Lenkų kalbos olimpiada** |
| Olimpiada | Daniel Bogdevič | V. Ivanovska | III vieta |  |
| Saulius Andrukonis |  | I vieta |   |
| KONKURSAI |
| Konkursas „Vitaminizuotas 2015“ | 4a, 4b kl. | A. Kiselienė | II vieta |  |
| Konkursas „Sveikuolių sveikuoliai“ |   | A. KiselienėJ. Salabudo  | I vieta |   |
| Konkursas „Eruditas 2017“ | M. Titko | J. Miškinis | I vieta |   |
| E. Jusevič | I. Staševska | I vieta |   |
| E. Stančik | G. Paškevič | I vieta |   |
|  | Geografijos kengūra Liderių laikas | David Kisel | K. Jusevič | Kelionė į Budapeštą |

Gimnazijoje veikia liaudies dainų ir šokių ansamblis „ Kviaty polskie“, estradinio šokio ansambliai „Flash“, „Todes“, sportiniai būreliai, saugaus eismo būrelis „ Šviesoforas“, literatūriniai būreliai, dalykiniai būreliai, vykdoma kultūrinė, pažintinė, literatūrinė, projektinė veikla. Ansamblis „Kwiaty polskie „ 2016 m. lapkričio mėnesį gastroliavo Lenkijos respublikoje. Veikia lėlių teatras „ Pod daszkiem“. Apie 60 mokinių lanko šokių studiją „Todes“, apie 30 mokinių lanko karate, fitneso klubus, veikiančius mūsų gimnazijos pastate.

 2.1 Buvo pravesti standartizuoti testai 2,4,6,8 klasėse.

 2.1.1 Antrų klasių mokiniai labai gerai atliko skaitymo testą, gimnazijos vidurkis 78,4, t.y geriau negu visų kitų ugdymo įstaigų. Matematikos vidurkis 80,2 t.y 2,6 procentinio punkto mažiau negu didmiesčio mokyklos ir 2 procentiniais punktais mažiau negu mokyklų – darželių. Rašymo testo vidurkis 75,9, t.y geriau negu kitų vidurinių mokyklų ir gimnazijų, bet žemiau negu didmiesčių mokyklų, kitų miestų mokyklų.

2.1.2 Ketvirtų klasių mokiniai gerai atliko matematikos testą gimnazijos vidurkis 62,6, t.y geriau negu visų kitų mokyklų. Skaitymo testo vidurkis 61,8, t.y geriau negu visų kitų mokyklų. Rašymo testo vidurkis 46,0, t,y labai silpnas, patenkinamo lygio nepasiekė 7 mokiniai, patenkinamą 11 mokinių. Pasaulio pažinimo testo vidurkis 45,3 t.y labai žemas lygis, nors nepasiektas patenkinamas 1 mokinio, o patenkinamas 9 mokiniai.

2.1.3 Šeštų klasių mokiniai labai gerai atliko rašymo testą vidurkis 52,1, t.y geriau už visas kitas mokyklas. Matematikos testas atliktas gerai vidurkis 50,2 , tik didmiesčio mokyklos lenkia 4,4 procentiniais punktais. Labai silpnai atliktas skaitymo testas vidurkis 34,9.

2.1.4 Aštuntų klasių mokinių socialinių mokslų vidurkis 52,7, rašymo testo vidurkis 60,9 t.y geriau už visas kitas mokyklas, matematikos testo vidurkis 46,1, skaitymo testo vidurkis 38,9, gamtos mokslo vidurkis 37,2.(ataskaitos pridedamos)

**II SKYRIUS**

**UGDYMO PLANO RENGIMAS**

**BENDROsios nuostatos**

 3. Eišiškių gimnazijos (toliau – gimnazijos) 2017-2018 m. m. ugdymo planas sudarytas vadovaujantis Lietuvos Respublikos švietimo ir mokslo ministro patvirtintais 2017 birželio 2 d. įsakymu Nr. V-442 „2017-2018 ir 2018-2019 mokslo metų pagrindinio ir vidurinio ugdymo programų bendraisiais ugdymo planais“,“ 2017-2018 ir 2018-2019 mokslo metų pradinio ugdymo programos bendraisiais ugdymo planais“, patvirtintais Lietuvos Respublikos švietimo ir mokslo ministroc2017m. birželio 2 d. įsakymu Nr. V-446, Geros mokyklos koncepcija, patvirtinta Lietuvos Respublikos švietimo ir mokslo ministro 2015-12-21 įsakymu Nr. V-1308, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015-12-21 įsakymu Nr. V-1309, ir kitais teisės aktais, Gimnazijos strateginiu planu, gimnazijos veiklos kokybės įsivertinimo duomenimis, mokinių ir jų tėvų (globėjų, rūpintojų), mokytojų, švietimo pagalbos specialistų siūlymais.

4. Vadovaudamasi mokytojų tarybos nutarimais, gimnazijos tarybos pritarimu, atsižvelgusi į mokinių pasirinkimus ir gimnazijos galimybes, gimnazijos ugdymo planą rengia darbo grupė, patvirtinta gimnazijos direktoriaus 2017 m. birželio 9 d. įsakymu Nr. V1-42

5. Gimnazijos bendruomenė, įgyvendindama ugdymo planą, siekia 2017-2018 m. m. gimnazijos veiklos plane iškeltų tikslų:

 Siekti kiekvieno mokinio pažangos įtraukiant visą gimnazijos bendruomenę.

 Skatinti bendruomenės narių bendradarbiavimą ugdymo kokybei ir aplinkai gerinti.

 Skatinti tėvų domėjimąsi gimnazija įtraukti tėvus į formalią ir neformalią gimnazijos veiklą, skatinant jų domėjimąsi mokykla.

 6. Gimnazijos ugdymo plano tikslas – sudaryti palankias sąlygas ir galimybes kiekvienam mokiniui pasiekti aukštesnių ugdymo(si) rezultatų ir įgyti mokymuisi visą gyvenimą būtinų bendrųjų ir dalykinių kompetencijų.

7. Ugdymo turiniui įgyvendinti ir ugdymo procesui organizuoti 2017-2018 m. m. keliami šie uždaviniai:

7.1. nustatyti pamokų skaičių, skirtą pagrindinio, vidurinio ugdymo programoms įgyvendinti;

7.2. padėti atsiskleisti kiekvieno mokinio individualybei ir skatinti jo asmeninę ūgtį;

7.3. kurti saugią fizinę, psichologinę, socialinę ir kultūrinę mokymosi aplinką.

 `

 **UGDYMO PROCESO ORGANIZAVIMAS**

8. Mokslo metų trukmė, pusmečių datos, pamokų laikas, mokinių atostogos.

8.1. Mokslo metų trukmė:

 Ugdymo organizavimas 5–10, I–IV gimnazijos klasėse:

 2017–2018 mokslo metai.

Mokslo metų ir ugdymo proceso pradžia – 2017 m. rugsėjo 1 d.

Ugdymo proceso trukmė 5–10, I–III gimnazijos klasės mokiniams – 181 ugdymo diena, IV gimnazijos klasės mokiniams – 166 ugdymo dienos.

 Ugdymo procese skiriamos atostogos:

|  |  |
| --- | --- |
| Rudens atostogos | 2017 m. spalio 30 d. – lapkričio 3 d. |
| Žiemos (Kalėdų) atostogos | 2017 m. gruodžio 27 d. – 2018 m. sausio 3 d. |
| Žiemos atostogos | 2018 m. vasario 19 d. – vasario 23 d. |
| Pavasario (Velykų) atostogos | 2018 m. balandžio 3 d. – balandžio 6 d. |

Vasaros atostogos skiriamos pasibaigus ugdymo procesui. Vasaros atostogų pradžią 5–10, I–III gimnazijos klasės mokiniams nustato mokyklos vadovas, suderinęs su mokyklos taryba ir savininko teises ir pareigas įgyvendinančia institucija ar jos įgaliotu asmeniu (savivaldybės mokyklos – biudžetinės įstaigos). Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2018 m. rugpjūčio 31 d.

8.2. Gimnazijoje mokslo metai skirstomi pusmečiais:

|  |  |  |
| --- | --- | --- |
| **Klasės** | **I pusmetis** | **II pusmetis** |
| 1-12 | 2017-09-01 – 2018-01-26 (18 sav.) | 1-4 klasių 2018-01-29 – 2018-05-31 |
| 5-11 klasių 2018-01-29 – 2017-06-15 |
| 12 klasių 2018-01-29 – 2018-05-25 |

8.3. Gimnazija dirba 5 dienas per savaitę.

8.4 Sprendimus dėl 2017–2018 mokslo metais 5 ugdymo dienų prima gimnazija:

8.5 savininko teises ir pareigas įgyvendinanti institucija (valstybinės mokyklos – biudžetinės įstaigos), savivaldybės vykdomoji institucija ar jos įgaliotas asmuo (savivaldybės mokyklos – biudžetinės įstaigos), dėl 5 ugdymo dienų 2017–2018, įvertinusi mokyklos siūlymus.

Savivaldybės direktoriaus įsakymu 2017 liepos 18 d. Nr. DĮV-1131 nustatytos 5 ugdymo dienų organizavimo laikas:

1 diena- rugsėjo 1 d. – Mokslo ir žinių diena. Pirmoji pamoka skirta Lietuvos nepriklausomybės šimtmečiui.

2 diena - spalio 5 d. Mokyklos ir šeimos diena. Rajoninė konferencija „Šeima – autoritetas auklėjime“. Renginiai mokyklose skirti mokyklos ir tėvų bendradarbiavimui.

3 diena - - „ Nacionalinio saugumo samprata ir sistema Lietuvos Respublikoje“. Bendradarbiavimas su Lietuvos pasienio darbuotojais.

4 diena- gruodžio 22 d. Kalėdiniai susitikimai.

5 diena- gegužės mėnuo - Sporto šventė skirta H. Bartoševič atminimui (gimnazijos buvusi kūno kultūros mokytoja).

8.6 Gimnazijos tarybos pritarimu nustatytas 5 ugdymo dienų organizavimo laikas:

Spalio 6 diena – savivaldos diena (atsakingi M. Juchnevič, moksleivių savivalda,

 V. Ivanovska, 12 klasių mokiniai)

|  |  |
| --- | --- |
|  Integruotų pamokų diena skirta  Lietuvos valstybės atkūrimo 100-čiui paminėti(2018-02-15)( atsakingi istorijos mokytojai, klasių vadovai)Kovas 2018 – akcija „Darom“ (atsakingi klasių vadovai)Gegužės mėnuo – 2018-05-25 Paskutinio skambučio šventė-netradicinės pamokos(atsakingi M. Juchnevič, V. Ivanovska) Šeimos-Karjeros diena 2018-06-15(atsakingi A. Korkut, klasių vadovai) „Šok į tėvų klumpes“ 9. Pagrindinė ugdymo proceso organizavimo forma – pamoka 9.1 Pamokų laikas: | V. Kriščiūnienė, darbo grupė, mokytojai |
|  | E. Ramašauskaitė-Kaziulionėklasių vadovai, mokytojai, tėvai |
| **Pamoka** | **Laikas** |
| 1 | 8.00 – 8.45 |
| 2 | 8.55 –9.40 |
| 3 |  10.00 –10.45 |
| 4 |  11.05 –11.50 |
| 5 |  12.05 –12.50 |
| 6 |  13.05 –13.50 |
| 7 |  14.00 –14.45 |
| 8 |  14.50 – 15.35 |

**UGDYMO TURINIO ĮGYVENDINIMAS**

10. Mokytojai, remdamiesi dalyko programai skirtų pamokų ir šio ugdymo plano 8.1 punkte nurodytų mokymosi savaičių skaičiumi, rengia dalyko ilgalaikį planą, programą (pasirenkamiesiems dalykams, dalykų moduliams, neformaliajam švietimui) mokslo metams. Klasių vadovai savo veiklą planuoja metams.

11. Ilgalaikiai planai 1-10 klasėms, rengiami vadovaujantis Pradinio ir pagrindinio ugdymo Bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433, ir PUPP programomis, Lietuvių kalbos ir literatūros pagrindinio ugdymo bendrąja programa , patvirtinta Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46; III-IV kl. – vadovaujantis Vidurinio ugdymo Bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269, ir Dalykų brandos egzaminų programomis.

12. Mokytojai ilgalaikius planus ir programas rengia vadovaudamiesi metodinių būrelių susitarimais ir pagal direktoriaus įsakymu patvirtintas formas.

13. Rekomenduojama keliems to paties dalyko mokytojams, dirbantiems paralelinėse klasėse, ilgalaikį planą rengti kartu. Rengiant jį individualiai, rekomenduojama suderinti tarpusavyje. Rekomenduojama mokytojams, dirbantiems ne pirmus metus su ta pačia klase (grupe, srautu), (išskyrus dorinio ugdymą, menus, technologijas, kūno k.) ilgalaikį planą rengti kiekvienai klasei atskirai ir ilgalaikiame plane pateikti tos klasės (grupės) kontekstą.

14. Rekomenduojama keliems to paties dalyko mokytojams, dirbantiems paralelinėse klasėse, dalyko modulio programą rengti kartu, pasirenkamo dalyko programą – individualiai.

15. Mokytojai ilgalaikius planus suderinti direktoriaus pavaduotojui ugdymui pateikia iki 2017 m. rugpjūčio 30 d., programas patvirtinti – gimnazijos direktoriui iki 2017 m. rugpjūčio 31 d.

16. Mokytojai ilgalaikį planą, programą detalizuoja trumpalaikiuose planuose.

 17. Mokytojai, dirbantys pirmuosius dešimt metų, rengia pamokos planą. Mokytojai, vedantys atviras pamokas, rengia pamokos metmenis.

18. Ugdymo turinio įgyvendinimo stebėsena vykdoma vadovaujantis 2017-2018 m. m. Ugdymo turinio priežiūros planu, mėnesiniais veiklos planais.

**MOKINIO INDIVIDUALAUS UGDYMO PLANO**

**SUDARYMAS**

19. Siekiant padėti mokiniui sėkmingai mokytis, ugdymas individualizuojamas sudarant mokinio individualų ugdymo planą. Per mokslo metus, bet ne vėliau kaip iki gegužės 31 d., II kl. mokiniams yra organizuojami susirinkimai, klasių valandėlės, modulis ,,Ugdymas karjerai“, individualios konsultacijos, kurių metu ugdymo karjerai konsultantas, dalyko mokytojas, direktoriaus pavaduotojas ugdymui išaiškina vidurinio ugdymo specifiką, bendrojo ir išplėstinio dalykų kursų ypatumus, brandos egzaminų reikalavimus, padeda pasirinkti dalykus, dalykų modulius, pasirenkamuosius dalykus, padėsiančius pagilinti ir praplėsti žinias, gebėjimus, tinkamai pasirengti brandos egzaminams ir tolimesniam mokymuisi.

20. Mokinys pasirengia individualų ugdymo planą dvejiems mokslo metams. Suderinęs su tėvais (globėjais, rūpintojais), galutinį ugdymo plano variantą pateikia direktoriaus pavaduotojui ugdymui iki einamųjų kalendorinių metų rugpjūčio 20 d.

21. Mokinys turi teisę savo individualų ugdymo planą koreguoti.

22. Individualų ugdymo planą mokiniui, mokomam namuose, besimokančiam savarankiškai, rengia ir bendradarbiaujant įgyvendina direktoriaus pavaduotojas ugdymui, mokytojai, mokinio tėvai (globėjai, rūpintojai), švietimo pagalbos specialistai.

**SVEIKATA IR GEROVĖ GIMNAZIJOJE**

23. Gimnazija, įgyvendindama pagrindinio ir vidurinio ugdymo programas, vadovaujasi Lietuvos higienos norma HN 21:2011 ,,Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

24. Gimnazija į ugdymo turinį integruoja Sveikatos ugdymo bendrosios programos, patvirtintos Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr.V-1290 ,,Dėl Sveikatos ugdymo bendrosios programos patvirtinimo“, temas į kūno kultūros, technologių, gamtos mokslų pamokas, klasių valandėles, neformalųjį švietimą.

25. Mokytojai pamokose kuria fiziškai ir psichologiškai saugią, mokymui(si) palankią aplinką. Įgyvendindami ugdymo tikslus, sudaro sąlygas mokinių aktyviam mokymui(si) tiek individualiai, tiek grupėse.

26. Pagal galimybes mokytojai organizuoja formalųjį ir neformalųjį ugdymą už klasės, gimnazijos ribų:

26.1 gamtos mokslų mokytojai, siekdami gerinti mokinių eksperimentinius ir praktinius įgūdžius, laboratorinius darbus, eksperimentus atlieka gamtos mokslų kabinetuose, gamtoje.

26.2. socialinių mokslų mokytojai pagal galimybes veda pamokas rajono, šalies muziejuose (tradiciškai lankomasi Trakų, Kernavės muziejuose, Lietuvos Respublikos Seime ir kt.).

26.3. kalbų, menų ir kt. dalykų mokytojai organizuoja viešus projektų pristatymus, darbų parodas aktų salėje, skaitykloje, kitose gimnazijos viešose erdvėse, veda pamokas miesto įstaigose (miesto bibliotekoje).

27. Mokytojai, siekdami padėti mokiniams šiuolaikinėje besikeičiančioje visuomenėje įgyti būtinų kompetencijų, gebėjimų, nuostatų ir dirbti inovatyviai, savo dalyko pamokose (kiek leidžia ištekliai) naudoja šiuolaikines mokymo(si) technologijas: internetą, interaktyviąsias lentas, kompiuterius, modernią kabinetų ir skaityklos įrangą, biblioteką.

28. Ugdymo proceso dienos, skirtos pažintinei ir kultūrinei veiklai, priklausomai nuo veiklos pobūdžio, organizuojamos gimnazijos, miesto, rajono aplinkose.

29. Gimnazija, rūpindamasi mokinių fizine sveikata, sudaro sąlygas mokinių aktyviam poilsiui:

29.1. sudarytos sąlygos sportuoti sporto salėje ne tik pamokų metu, bet ir aktyviai dalyvauti miesto Karate klubo veikloje, atstovauti klasei tarp klasinėse varžybose;

29.2. esant geram orui, sudarytos sąlygos vesti užsiėmimus gryname ore, gimnazijos sodelyje, stadione ir kitose gimnaziją supančiose aplinkose.

30. Gimnazija, kurdama ir puoselėdama psichologiškai sveiką ir saugią aplinką, taiko šias priemones:

30.1. gimnazijos bendruomenės nariai, pastebėję patyčių ar smurto apraišką, nedelsdami ją sustabdo, apie tai informuoja mokinio(ių) klasės vadovą, gimnazijos vadovus. Esant būtinybei, mokinys nukreipiamas pas psichologą, socialinį pedagogą, kviečiami mokinio tėvai (globėjai, rūpintojai), mokinio elgesys svarstomas Vaiko gerovės komisijoje;

30.2. mokytojai per pirmą pamoką, o klasių vadovai per pirmą klasės valandėlę mokinius supažindina su elgesio reikalavimais pamokose, renginiuose, Eišiškių gimnazijos mokinio elgesio taisyklėmis, aptaria bendravimo, bendradarbiavimo su bendraklasiais, pedagogais, kitais mokyklos darbuotojais principus, suteikia informaciją, kur kreiptis iškilus vienai ar kitai problemai;

30.3. klasių vadovai organizuoja temines klasių valandėles (apie pagarbą, bendradarbiavimo naudą, sveiką gyvenseną ir kt.), į kurias kviečiami pagalbos mokiniui specialistai (visuomenės sveikatos priežiūros specialistas, socialinis pedagogas);

30.4. pagalbos specialistai rūpinasi mokinių saugumu, palaiko glaudžius ryšius su mokinių tėvais (globėjais, rūpintojais), teikia individualias konsultacijas tiek mokiniams, tiek jų tėvams;

30.5. gimnazijos vadovai užtikrina, kad per dieną nevyktų daugiau nei vienas kontrolinis darbas, kad paskutinę dieną prieš mokinių atostogas ir pirmą dieną po atostogų nebūtų organizuojamas kontrolinis darbas;

30.6. gimnazijos vadovai, norėdami išsiaiškinti, ar mokiniai gimnazijoje jaučiasi saugūs, organizuoja įvairaus pobūdžio tyrimus, vadovaudamiesi tyrimų rezultatais daro sprendimus dėl dvasiškai ir fiziškai sveikos aplinkos kūrimo.

**UGDYMO DIFERENCIJAVIMAS**

**3**1. Mokytojas, planuodamas pamoką, atsižvelgia į klasės (grupės) mokinių mokymosi stilius, motyvaciją, gebėjimus ir poreikius:

31.1. mokytojas, diferencijuodamas ugdymą, pritaiko mokymosi uždavinius, ugdymo turinį, metodus, užduotis, mokymo(si) priemones, tempą;

31.2. mokytojas, leisdamas mokiniui pačiam pasirinkti mokymo(si) būdus, priemones, šaltinius ar kt., individualizuoja mokymą(si).

31.3. mokytojas, skirdamas konkrečiam mokiniui užduotis, su juo analizuodamas darbo privalumus ir trūkumus, teikdamas individualią pagalbą, personalizuoja mokymą(si).

32. Atsižvelgiant į standartizuotų testų rezultatus ir mokinių poreikius skirti grupinės ilgalaikės konsultacijos:

 3, 4 klasių mokiniams (gimtosios kalbos),

 5 klasių mokiniams (gimtosios kalbos),

 7 klasių mokiniams (gimtosios kalbos),

 9 klasių mokiniams (socialinių mokslų).

 Diferencijavimas vykdomas panaudojant pamokas, skirtas mokinių ugdymo poreikiams tenkinti ir mokymosi pagalbai teikti.

32.1. per lietuvių k. ir literatūros, gimtosios kalbos, matematikos, biologijos, chemijos, geografijos pamokas II kl mokiniai dalijami į grupes pagal jų gebėjimus, mokymosi stilius sudarant sąlygas kiekvienam mokiniui pasiekti bendrojoje programoje numatytą aukštesnįjį, patenkinamą lygį, išlyginti spragas ir patirti sėkmę. Mokinio priklausomybė grupei keičiasi, jei mokinys laiko save pasiekusiu aukštesnįjį lygį.

32.2. per matematikos, lietuvių kalbos ir literatūros, anglų kalbos pamokas 6 kl. mokiniai dalijami į mažesnes grupes, sudarant sąlygas kiekvienam mokiniui pasiekti bendrojoje programoje numatytą aukštesnįjį, patenkinamą lygį, išlyginti spragas ir patirti sėkmę.

32.3 II kl. mokiniai pagal savo gebėjimus renkasi vieną iš trijų informacinių technologijų modulių: programavimo pradmenys, kompiuterinės leidybos pradmenys arba tinklalapių rengimo pradmenys.

33. 5-12 kl. mokytojai, įgyvendindami skirtingas mokymosi strategijas, per ugdymo veiklai skirtas dienas organizuoja projektus.

33.3. 5-12 kl. mokiniams siūlomi gamtamokslinio, matematinio, kalbų ugdymo moduliai;

33.4. III-IV kl. mokiniams siūlomi istorijos , fizikos, chemijos, gimtosios kalbos ir literatūros, vokiečių kalbos moduliai turimoms dalyko žinioms ir gebėjimams pagilinti bei naujam turiniui išmokti;

34. mokiniai skatinami dalyvauti gimnazijos, miesto ir šalies organizuojamuose renginiuose: Nacionaliniame matematinio ir gamtamokslinio raštingumo konkurse, tarptautiniuose konkursuose: ,,Kengūra“, ,,Gamtos kengūra“, fizikos, chemijos, biologijos, matematikos olimpiadose, vasaros gimnazijos stovykloje.

35. III-IV kl. mokiniams, norintiems pagilinti dalykines žinias ir tinkamai pasirengti brandos egzaminams, siūlomi dalykų moduliai, pasirenkamieji dalykai. Per visų dalykų pamokas sudaromos skirtingų gebėjimų grupės. Vykdant projektinius, tiriamuosius, laboratorinius darbus, galimas laikinas mokinių skirstymas pagal jų poreikius ir gebėjimus.

**UGDYMO TURINIO INTEGRAVIMAS**

36. Visų dalykų mokytojai ugdo tiek dalykines, tiek bendrąsias mokinių kompetencijas.

37. Mokytojas, į kurio mokomąjį dalyką yra integruojama kito dalyko programa, jos dalis, prevencinės, bendrųjų kompetencijų programos, sveikatos ugdymas, ugdymas karjerai, tai fiksuoja ilgalaikiame plane, programoje ir elektroniniame dienyne, klasių vadovai – veiklos planuose.

38. Programų integravimą koordinuoja direktoriaus pavaduotojai ugdymui.

38.1 dailė – mokomųjų filmų peržiūros.

38.2. pilietiškumo pagrindų programa integruojama į istoriją I kl.; pilietiškumo pagrindų programa į istoriją II kl

38.3 žmogaus saugos bendroji programa I-II kl. – į gamtos, socialinius mokslus, technologijas, kūno kultūrą ir klasių valandėles, III-IV kl. – į gamtos mokslus kūno kultūrą ir klasių valandėles.

38.4 dalyko modulio programa, kai ją yra pasirinkę visi klasės mokiniai, integruojama į atitinkamą dalyką;

38.5. kelių mokytojų susitarimu ugdymo proceso metu nedidinant mokiniams krūvio organizuojamos integruotos pamokos (istorijos ir IT, chemijos ir biologijos, lietuvių k. ir dailės, geografijos ir IT, geografijos ir ekonomikos ir kt.).

39. Programų integravimas:

39.1. programa „Alkoholio, tabako ir kitų psichiką veikiančių medžiagų vartojimo prevencija“ 1-12 kl. Mokiniams, patvirtinta Lietuvos Respublikos švietimo ir mokslo ministro 2006 m. kovo 17 d.įsakymu Nr. ISAK-494, integruojama į biologijos, chemijos, etikos, tikybos pamokas ir klasės valandėles, neformaliojo švietimo ir projektinę veiklą, organizuojamus renginius; **39.2.** Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941, integruojama Į gamtos mokslų, , tikybos, kūno kultūros, technologijų, kalbinį literatūrinį meninį ugdymą, klasių vadovų veiklą, sveikatos priežiūros specialistės veiklą.

39.3. Smurto ir patyčių mažinimo, prekybos žmonėmis, savižudybių prevencijąplanuoja ir įgyvendina socialinis pedagogas ir klasių vadovai. Veikla integruojama į klasės valandėles ir neformalųjį švietimą.

**UGDYMO KARJERAI ĮGYVENDINAMAS**

40. Ugdymas karjerai vykdomas pagal Profesinio orientavimosi tvarkos aprašą, patvirtintą Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012-07-04 įsakymu Nr. V-1090/A1-314.

41. Ugdymo karjerai programos dalis įgyvendinama organizuojant šias veiklas:

41.1. ugdymo karjerai programos pasirinktos temos integruojamos į visų dalykų bendrąsias programas, neformalųjį švietimą, klasių valandėles;

41.2. klasių vadovai ir ugdymo karjerai specialistas, plėtodami mokinių žinias ir įgūdžius apie įvairias darbo veikos sritis, darbą, karjeros galimybes, organizuoja klasių valandėles, susitikimus su įvairių profesijų žmonėmis, išvykas į įmones, organizacijas, mokymo įstaigas, aukštųjų mokyklų organizuojamas studijų muges.

**MOKYMOSI PASIEKIMŲ GERINIMAS IR**

**MOKYMOSI PAGALBOS TEIKIMAS**

42. Mokymosi pagalbai organizuoti panaudojamos mokinių ugdymosi poreikiams tenkinti ir mokymosi pagalbai teikti pamokos, mokinių dalijimas į mažesnes grupes, dalykų moduliai 5-12 kl., konsultacijos.

42.1. Mokinys yra nuolat stebimas ir, nustačius kylančius mokymosi sunkumus (mokinys dažnai neatlieka namų darbų, praleidžia pamokas be pateisinamos priežasties, vengia dirbti pamokoje, nesilaiko susitartų atsiskaitymo terminų, du kartus iš eilės gauna nepatenkinamus įvertinimus ir kt.) yra nedelsiant reaguojama:

42.2. dalyko mokytojas organizuoja individualų pokalbį su mokiniu ir kartu su juo priima sprendimą dėl mokymosi pagalbos teikimo;

42.2. dalyko mokytojas informuoja mokinio tėvus (globėjus, rūpintojus): parašo komentarą, pastabą, pasiūlymą MANO dienyne, ar/ir apie iškilusias problemas praneša telefonu;

42.3. dalyko mokytojas sistemingai bendradarbiauja su klasės vadovu ir iškilus problemai apie tai jį informuoja;

42.4. dalyko mokytojas laiku užpildo MANO dienyną (pažymi lankomumą, įrašo pažymius);

42.5. esant būtinybei, dalyko mokytojas kreipiasi į Pagalbos mokiniui specialistus, kurie kartu su mokytoju, mokinio tėvais (globėjais, rūpintojais) priima sprendimus dėl mokymosi pagalbos teikimo.

43. Mokymosi pagalba mokiniams teikiama šiais būdais:

43.1. dalyko mokytojas teikia pagalbą pamokoje:

43.1.1. remdamasis grįžtamojo ryšio informacija (pamokos pabaigoje organizuojama refleksija, baigus pamokų etapą, skyrių, pusmetį, mokslo metus – įsivertinimas), mokiniams teikia konsultaciją pamokoje: koreguoja mokymą(si), pritaikydamas tinkamas mokymo(si) užduotis, metodikas, individuliai konsultuoja mokinį;

43.1.2. moko mokinius savo dalyko mokymosi strategijų, laiko planavimo;

43.1.3. organizuoja pagalbą kitiems mokiniams pasitelkdamas gabiuosius mokinius.

43.2. dalyko mokytojas konsultuoja ne pamokų metu:

43.2.1. kai mokinio kontrolinis darbas (ar kitas atsiskaitomasis darbas) įvertintas nepatenkinamai ar/ir jis nesupranta pamokos medžiagos, mokytojui su mokiniu suderinus laiką, spragoms pašalinti skiriamos 1-2 konsultacijos. Mokytojas pasiūlo darbą perrašyti, mokiniui konsultacijos yra neprivalomos;

43.2.2. kai du ar daugiau kontroliniai darbai (ar kiti atsiskaitomasis darbas) įvertinti nepatenkinamai, mokinio signalinis, pusmečio pažymys yra nepatenkinamas, kai mokinys nedaro pažangos, mokytojui su mokiniu suderinus laiką, pašalinti spragoms skiriamos 3-5 konsultacijos, mokiniui šios konsultacijos yra privalomos.

 **MOKINIŲ PAŽANGOS IR PASIEKIMŲ VERTINIMAS**

**44.** Mokinių, besimokančių pagal , pradinio, pagrindinio ir vidurinio ugdymo programas, pažangos, pasiekimų vertinimą bei tėvų (globėjų, rūpintojų) informavimąapie mokymosi sėkmingumą reglamentuoja Eišiškių gimnazijos mokinių pažangos ir pasiekimų vertinimo tvarkos aprašas, patvirtintas gimnazijos direktoriaus įsakymu. ( patvirtinta 2016-12-09, dir. įsak. Nr. V1-70).

**MOKINIŲ MOKYMOSI KRŪVIO REGULIAVIMAS**

45. mokiniai, atleistiems nuo kūno kultūros pamokų, sudaromos sąlygos saugiai dirbti skaitykloje, informacinių technologijų kabinete ar ilsėtis;

45.1. mokiniai, atleisti nuo kūno kultūros pamokų, talkina to dalyko mokytojams organizuojant renginius, dalyvauja gimnazijos renginiuose nors kartą per pusmetį ir atstovauja gimnazijai miesto, šalies konkursuose, varžybose.

46. Mokiniui, besimokančiam pagal vidurinio ugdymo programą, individualiame ugdymo plane gali būti ne daugiau kaip trys vienos pamokos trukmės laiko tarpas per savaitę.

**47.** Kontrolinių darbų planavimo, skyrimo, derinimo, fiksavimo, rezultatų analizės tvarką, namų darbų skyrimą, vertinimą, mokytojų bendradarbiavimą sprendžiant mokinių mokymosi krūvio optimizavimo klausimus reglamentuoja Eišiškių gimnazijos mokinių pažangos ir pasiekimų vertinimo tvarkos aprašas.

**NEFORMALIOJO MOKINIŲ ŠVIETIMO ORGANIZAVIMAS**

**GIMNAZIJOJE**

48. Neformaliojo švietimo veiklos tikslas – ugdyti kompetencijas, teikiančias galimybių asmeniui tapti aktyviu visuomenės nariu, sėkmingai veikti visuomenėje, padėti tenkinti pažinimo ir saviraiškos poreikius.

49. Neformaliojo švietimo uždaviniai:

49.1. ugdyti ir plėtoti vaikų kompetencijas per saviraiškos poreikio tenkinimą;

49.2. ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;

49.3. ugdyti gebėjimą kritiškai mąstyti, rinktis ir orientuotis dinamiškoje visuomenėje;

49.4. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų poreikių), ypatingų poreikių (itin gabių ir talentingų) vaikų integravimas į visuomeninį gyvenimą, socialinių problemų sprendimas;

49.5. padėti spręsti integravimosi į darbo rinką problemas;

49.6. tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų;

49.7. mokinių pasirinkta veikla ugdyti jų socialines, edukacines, asmenines, profesines kompetencijas;

49.8. į neformaliojo švietimo veiklą įtraukti ne mažiau kaip 80 procentų gimnazijos mokinių.

50. Neformaliojo švietimo organizatorius, siekdamas išsiaiškinti ateinančių mokslo metų mokinių neformaliojo švietimo poreikius, kiekvienų mokslo metų pabaigoje (gegužės – birželio mėn.) atlieka mokinių apklausą. Atsižvelgęs į mokinių pageidavimus ir mokytojų parengtas neformaliojo švietimo programas, mokiniams pristato ateinančiais mokslo metais gimnazijoje organizuojamą neformalųjį švietimą.

51. Neformalusis švietimas organizuojamas šiomis kryptimis: meninė (dailės, muzikos, choreografijos), sporto ir sveikos gyvensenos, intelektinė, techninės kūrybos bei pilietinio ugdymo.

52. Mokinių skaičius neformaliojo švietimo grupėje yra ne mažesnis kaip 5 mokiniai. Mokinių grupės sudėtis per mokslo metus gali keistis.

2017-2018 m.m mokiniams siūlomi neformaliojo švietimo programos:

1-4 klasėse

 Intelektinė: „Bajkoludek - czytelnik“, „Matematikos žaidymai“, „Linksmoji matematika“, „Ortografija mano draugas“,

Meninė: „Spiewajmy razem“, „Poznaję, maliuję, rysuję“, „Linksmas teatras“, „Lėlių teatras“, „Origami“, ansamblis “ Kwiaty Polskie“, choreografijos.

Pilietinio ugdymo: „Švesoforas“

5-12 klasių:

Intelektinė: „Mokomės žaidžiant“

Sportinė: krepšinis, kvadratas, futbolas, „Kovų menų ir fitness“

Meninė : ansamblis “ Kwiaty Polskie“, choreografija, „Foto studija“, šou baletas TODES

Techninės kūrybos: „Bitas“

Pilietinio ugdymo: „Jaunieji policijos rėmėjai“

Kalbinė: „ Kalbamės angliškai“

53. Neformaliojo švietimo užsiėmimų tvarkaraštį rengia neformaliojo švietimo organizatorius ir teikia jį gimnazijos direktoriui tvirtinti iki rugsėjo 5 d. Mokytojai užsiėmimus fiksuoja e-dienyne arba nieformaliojo švietimo dienyne.

54. Gimnazijos neformalusis švietimas koncertine, kūrybine, projektine veikla nuolat pristatomas gimnazijos bendruomenei ir miesto visuomenei.

55. Informacija apie neformaliojo švietimo veiklą nuolat pristatoma gimnazijos internetiniame puslapyje, žiniasklaidoje.

 **MOKINIŲ MOKYMAS NAMIE**

56. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405, ir Mokymosi formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

57. Mokiniai namie mokomi savarankišku ir/ar nuotoliniu mokymo proceso organizavimo būdu. Nuotoliniu mokymo proceso organizavimo būdu mokinys mokomas, tik jam pačiam pageidaujant ir pritarus gydytojų konsultacinei komisijai.

58. Gimnazija, suderinusi su mokinio tėvais (globėjais, rūpintojais) ir atsižvelgusi į mokinio ligos pobūdį bei gydytojų rekomendacijas, rengia individualų ugdymo planą. Suderinus su mokinio tėvais (globėjais, rūpintojais), gimnazijos direktoriaus įsakymu mokinys gali nesimokyti dailės, muzikos, technologijų ir kūno kultūros. Prie mokinio nesimokamų dalykų MANO dienyne ir mokinio individualiame ugdymo plane įrašoma „atleista“.

59. Mokiniams, besimokantiems namuose, skiriama: 5-8 klasėse 14, I-II – 14, III-IV kl. – 14 savaitinių pamokų. Mokiniui pageidaujant, skiriamos papildomos 1-2 valandos. Gydytojų leidimu, dalį pamokų mokinys gali lankyti gimnazijoje arba mokytis nuotoliniu būdu.

**LAIKINŲJŲ GRUPIŲ SUDARYMAS IR KLASIŲ DALIJIMAS**

60. Laikinosios grupės sudaromos iš mokinių, pasirinkusių tą patį dalyko programos kursą, pasirenkamojo dalyko ar dalyko modulio programą. III-IV kl. mokiniai užsienio kalbas mokosi pagal Europos Sąjungoje priimtus mokėjimo lygius.

61. Minimalus mokinių skaičius grupėje įgyvendinant pagrindinio ugdymo programą - 10 mokinių, vidurinio ugdymo programą – 5 mokiniai (siekiant užtikrinti užsienio kalbos mokymo tęstinumą, išimties tvarka grupėje gali būti ir mažiau mokinių). Nesant galimybių sudaryti laikinosios grupės, mokiniams sudaromos galimybės mokytis savarankiškai.

62. Norint garantuoti ugdymo kokybę, optimalias ir saugias mokinių darbo sąlygas, atsižvelgiant į mokinių skaičių klasėje, jų poreikį, saugą, darbo vietas, klasė dalijama į grupes per šias pamokas:

62.1. užsienio kalbai, jei tos pačios kalbos mokosi ne mažiau kaip 21 mokinys;

62.2. dorinio ugdymo, jei mokiniai pasirinkę skirtingus dorinio ugdymo dalykus – etiką ir tikybą:

62.3 lietuvių kalbos ir literatūros , jei klasėje ne mažiau kaip 18 mokinių.

62.4. informacinių technologijų (IT kabinete 14 kompiuterių) ;

62.5. technologijų;

**GIMNAZIJOS IR MOKINIŲ TĖVŲ (GLOBĖJŲ, RŪPINTOJŲ)**

**BENDRADARBIAVIMAS**

63. Mokinių tėvai (globėjai, rūpintojai) įsipareigoja bendradarbiauti su gimnazija ir pasirašo trišalę sutartį (mokinys, jo tėvai (globėjai, rūpintojai), gimnazija).

64. Mokinių tėvų (globėjų, rūpintojų) informavimo apie mokinių mokymosi pasiekimus ir jų daromą pažangą, bendradarbiavimo su tėvais formos ir būdai nustatyti Eišiškių gimnazijos mokinių pažangos ir pasiekimų vertinimo ir Eišiškių gimnazijos tėvų (globėjų, rūpintojų) informavimo ir švietimo tvarkos aprašuose.Gimnazija organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą. Rekomenduojama organizuoti ne mažiau kaip 3 tėvų (globėjų, rūpintojų) susitikimus, mokyklos pasirinkta forma, su mokytojais per mokslo metus.

65. Gimnazija įtraukia tėvus (globėjus, rūpintojus) į organizuojamus renginius, įgyvendinamus projektus.Sudaro tėvams (globėjams, rūpintojams) sąlygas dalyvauti gimnazijos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus.

65.1 užtikrina, kad tėvai (globėjai, rūpintojai) galėtų išsakyti lūkesčius ir pasiūlymus gimnazijos veiklai tobulinti.

65.2 Gimnazija, įgyvendindama pradinio, pagrindinio ir vidurinio ugdymo programas, skatina (ir konsultuoja) mokinių tėvus (globėjus, rūpintojus): sukurti mokiniams tinkamą, skatinančią mokytis, edukacinę aplinką namuose, kelti vaikams pagrįstus mokymosi lūkesčius ir motyvuoti mokytis, palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis mokykloje ir už jos ribų.

66. Tėvai (globėjai, rūpintojai) gali dalyvauti gimnazijos veiklos kokybės įsivertinime. Įsivertinimo duomenų analizė pateikiama Gimnazijos tarybos, Tėvų komiteto susirinkimuose.

 66.1Mokinių tėvai (globėjai) nuolat informuojami apie gimnazijoje organizuojamą

Ugdymo procesą, naujoves, mokymosi pasiekimus, mokymosi pagalbos teikimą. Informavimo priemonės: elektroninis dienynas, internetinė svetainė, klasių tėvų susirinkimai, tradiciniai renginiai, šventės, atvirų durų dienos, tėvų komiteto posėdžiai**.**

 66.2. Gimnazija užtikrina abipusį ir savalaikį grįžtamosios informacijos apie mokinių mokymąsi perdavimą tarp mokyklos ir mokinių tėvų (globėjų).

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

67.Gimnazija, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:

67.1 pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi turėti kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas;

67.2 skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. Šios veiklos turi padėti mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

67.3. padedančiomis mokiniams ugdytis medijų ir informacinį raštingumą;

67.4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

68. Mokiniui, kuris mokosi:

68.1. pagal pagrindinio ir vidurio ugdymo programas pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Gimnazija priima sprendimą, kiek šiai veiklai per mokslo metus skirs pamokų, atsižvelgdama į Pagrindinio ir Vidurinio ugdymo bendrosiose programose numatytą turinį ir pasiekimus, mokinių amžių. Veikla turi būti siejama ne tik su mokyklos ugdymo tikslais, bet ir su mokinių mokymosi poreikiais. Ši veikla organizuojama ne tik mokykloje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose. Mokykla priima sprendimą dėl šios veiklos organizavimo mokyklai tinkamu būdu: nuosekliai organizuodama per mokslo metus ar koncentruodama veiklą į tam tikrus laikotarpius (pavyzdžiui, trimestro ar pusmečio pabaigoje), ar kitaip;

**III SKYRIUS**

**PAGRINDINIO UGDYMO PROGRAMOS VYKDYMAS**

69. Gimnazijoje visų dalykų pamokose rūpinamasi lenkų gimtosios kalbos, ir lietuvių kalbos ir literatūros ugdymu ir skaitymo įgūdžių tobulinimu:

69.1. visų dalykų mokytojai (išskyrus užsienio k.) pamokose, renginiuose vartoja lenkų ar lietuvių bendrinę kalbą;

69.2. lietuvių k. mokytojai konsultuoja mokytojus, švietimo pagalbos specialistus ir kitus gimnazijos darbuotojus individualiai ir dėl skelbiamos informacijos viešose gimnazijos erdvėse;

69.3. dalykų mokytojai su mokiniais iki rudens atostogų parengia dažniausiai vartojamų dalyko terminų kirčiavimo lenteles ir jas iškabina savo kabinetuose;

69.4. mokiniai, dirbdami kompiuteriais, naudoja lietuviškus ar lenkiškus rašmenis;

69.5. per pirmąsias savo dalyko pamokas mokytojas su mokiniais susitaria, kuriuos rašto darbus mokiniai privalės pateikti rašytus ranka, aptaria taisyklingos kalbos vartojimo vertinimą;

69.6. lenkų k., lietuvių k., socialinių mokslų mokytojai ne mažiau kaip kartą per mokslo metus mokiniams sudaro sąlygas kalbėti viešai;

69.7. visų dalykų mokytojai skiria daugiau užduočių, skatinančių teksto suvokimą, atpasakojimą, esminių tezių suformulavimą, pastraipos kūrimą ir kt.;

69.8. visų dalykų mokytojai, vertindami mokinio pasiekimus, informuoja jį apie raštingumo bei kalbos kultūros klaidas;

69.9. mokinių rašto darbai, parašyti neįskaitomai, pribraukyti, nevertinami.

70. naujai atvykusiems ir 5 klasių mokiniams rugsėjo mėn. skiriamas adaptacinis laikotarpis, kurio metu mokinių pažanga ir pasiekimai nepatenkinamais pažymiais nevertinami.

71. Socialinė-pilietinė veikla įgyvendinama, vadovaujantis Eišiškių gimnazijos socialinių kompetencijų ugdymo tvarkos aprašu, patvirtintu gimnazijos direktoriaus įsakymu. Mokytojai per pirmą savo dalyko pamoką, klasių vadovai per klasėse valandėlę mokiniams pristato siūlomą socialinės-pilietinės veiklą. (socialinės veiklos organizavimo būdai pridedami)

72. Ugdymo sričių mokymo organizavimas:

72.1. Dorinis ugdymas: mokinys (iki 14 metų tėvai) renkasi vieną dorinio ugdymo dalyką tikybą arba etiką.

72.2. Užsienio kalbos: pirmosios užsienio k. (anglų, vokiečių) bendroji programa orientuota į B1 ar B2 mokėjimo lygį pagal Bendruosius Europos kalbų metmenis. 10 kl. organizuojamas užsienio k. pasiekimų patikrinimas naudojantis centralizuotai parengtais kalbos mokėjimo lygio nustatymo testais, pateikiamais per Nacionalinio egzaminų centro duomenų perdavimo sistemą ,,Keltas“.

72.3. Socialiniai mokslai: siekiant puoselėti savo gimtinės pažinimą, istorijos ir geografijos mokytojai skatina mokinius rengti projektą „Mano gimtinės istorija ir geografija“ (vykdomas projektas „Lietuvos sostinės“). Laivės kovų istorijai mokyti skiriama 18 pamokų, kurios integruojamos į istorijos ir pilietiškumo pagrindų pamokas. Ekonomikos ir verslumo mokymas organizuojamas 9 kl. Jei mokinys ateina į gimnaziją iš kitos mokyklos, kurioje 9 kl. nesimokė ekonomikos, tuo metu, kai vyksta 9 kl. mokiniams ekonomikos pamoka, jam yra sudarytos sąlygos mokytis kartu.

72.4. Informacinės technologijos: 1 pusmetį informacinės technologijos skirtos 7b,8a, klasėse, 9 kl. mokiniai informacinių technologijų mokomi pagal informacinių technologijų bendrąją programą; 10 kl. mokiniai mokosi vieno iš trijų siūlomų informacinių technologijų modulių: programavimo pradmenys, kompiuterinės leidybos pradmenys arba tinklalapių rengimo pradmenys.

72.5. Technologinis ugdymas: 9 kl. mokiniai pradeda mokytis pagal privalomą 17 val. technologijų kurso programą, po to renkasi vieną iš penkių siūlomų technologinių programų. Pasirinktą programą mokinys gali keisti pusmečio pabaigoje.

72.6. Kūno kultūra: kadangi kūno kultūrai yra skiriamos 2 valandos per savaitę, todėl sudaromos sąlygos visiems mokiniams, pageidaujantiems sportuoti, lankyti jų pomėgius atitinkančius sporto būrelius gimnazijoje arba miesto neformaliojo švietimo įstaigoje. Jei mokiniai lanko sporto užsiėmimus gimnazijoje, apskaitą vykdo kūno kultūros mokytojai, jei miesto neformaliojo švietimo įstaigoje – klasės vadovas. Specialiosios medicininės fizinio pajėgumo grupės mokiniai dalyvauja pamokose kartu su pagrindine grupe, bet pratimai ir krūvis jiems skiriami pagal gydytojų rekomendacijas ir atsižvelgiant į savijautą arba tėvų pageidavimu šie mokiniai gali lankyti sveikatos grupes ne gimnazijoje. Mokiniams, atleistiems nuo kūno kultūros pamokų dėl ligos, siūloma kita veikla (pvz.: šaškės, veikla bibliotekoje, skaitykloje, socialinė veikla, poilsis valgykloje).

72.7. Žmogaus sauga: žmogaus sauga 9-10 kl. integruojama į gamtos, socialinius mokslus, technologijas, kūno kultūrą ir klasių valandėles, 5-8 mokiniams skiriama 0,5 savaitinės valandos. 1 pusmetį 5a,6a,7a,8b klasėms, 2 pusmetį 5b,6b,7b,8a klasėms.

73. Pagrindinio ugdymo programos mokomieji dalykai ir jiems skiriamų pamokų skaičius per savaitę pateikiamas 1-2 priedų lentelėse.

73.1 Gimnazija gali didinti ar mažinti (perskirstyti) iki 10 procentų dalykui skiriamų pamokų skaičių, derindama su Pagrindinio ugdymo bendrųjų programų turiniu. (10 klasėje skiriamos 4 matematikos pamokos)

**IV SKYRIUS**

**VIDURINIO UGDYMO PROGRAMOS VYKDYMAS**

74. III-IV kl. mokiniai mokosi ne mažiau kaip 9 mokomuosius dalykus per dvejus metus. Jei dalyko programos mokinys nebaigia, laikoma, kad to dalyko jis nesimokė.

75. III-IV kl. minimalus pamokų skaičius per savaitę – 32.

76. Mokiniai gali keisti pasirinktą dalyką, dalyko kursą, dalyko modulį, jo atsisakyti ar pasirinkti naują pagal Eišiškių gimnazijos programos, dalyko, dalyko kurso, modulio keitimo ar atsisakymo tvarką, patvirtintą gimnazijos direktoriaus įsakymu 2014 -12 31 Nr. V1-146.

77. III kl. mokinys individualų ugdymo planą gali koreguoti pusmečio ir mokslo metų pabaigoje; IV kl. mokinys individualų ugdymo planą gali koreguoti tik I pusmečio pabaigoje.

78. Gimnazija sudaro sąlygas III-IV kl. mokiniams savanoriškai užsiimti socialine-pilietine ar kita visuomenei naudinga veikla.

79. Ugdymo sričių mokymo organizavimas:

79.1. Dorinis ugdymas: mokinys renkasi vieną dorinio ugdymo dalyką dvejiems metams – tikybą arba etiką.

79.2. Užsienio kalbos: III kl. mokiniai tęsia 1-osios užsienio k. mokymąsi. Mokiniai gali rinktis 2-osios užsienio k. mokymąsi (rusų, vokiečių). Užsienio k. programa pateikiama kursais, orientuotais į A1 ir A2, B1 ir B2 kalbos mokėjimo lygius pagal bendruosius Europos kalbų metmenis. Mokinių užsienio k. mokėjimo lygis nustatomas naudojant centralizuotai parengtus lygio nustatymo testus. Užsienio k. ugdymas organizuojamas grupėse, kuriose dauguma mokinių siekia to paties lygio. Siekiant plėtoti mokinių gabumus, įgyvendinti skirtingas mokymo(si) strategijas, anglų k. mokymas diferencijuojamas pagal jų mokymosi lygius.

79.3. Informacinių technologijų kursas yra pasirenkamasis.

79.4. Menai ir technologijos: mokiniai renkasi bent vieną iš siūlomų meninio ir technologinio ugdymo programų: muzikos, dailės, šokio), turizmo ir mitybos, tekstilės ir dizaino, statybos ir medžio apdirbimo. Mokiniai turi galimybę pasirinkti ir pasirenkamuosius dalykus: braižybą, rūsų kalba, kompiuterinės muzikos technologijas.

79.5. Kūno kultūra: mokinys renkasi bendrąją kūno kultūrą arba sporto šaką (futbolas, tinklinis, krepšinis). Kūno kultūrai skiriamos 2 pamokos per savaitę, todėl sudaromos sąlygos visiems mokiniams, pageidaujantiems sportuoti, lankyti jų pomėgius atitinkančius sporto būrelius gimnazijoje ar kitoje neformaliojo švietimo įstaigoje. Atleisti nuo kūno kultūros mokiniai kito mokomojo dalyko pasirinkti negali. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojų rekomendacijas.

80. Vidurinio ugdymo programos mokomieji dalykai ir jiems skiriamų pamokų skaičius per savaitę pateikiamas 3-4 priedų lentelėse.

**V SKYRIUS**

**PRIEŠMOKYKLINIO IR PRADINIO UGDYMO PROGRAMOS VYKDYMAS**

 **PRIEŠMOKYKLINIO UGDYMO PROGRAMOS VYKDYMAS**

81. Priešmokyklinis ugdymas organizuojamas vadovaujantis priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106. 92. Priešmokyklinis ugdymas organizuojamas pagal priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Priešmokyklinis ugdymas organizuojamas pagal trečią modelį (ugdymas vyksta 36 val. per savaitę, 7 h 12 min per dieną). Priešmokyklinio ugdymo ugdomosios veiklos laikotarpis – 160 dienų.

 **PRADINIO UGDYMO PROGRAMOS VYKDYMAS**

82. Gimnazijos mokslo metų pradinio ugdymo planas (toliau – ugdymo planas) rengiamas vadovaujantis bendruoju ugdymo planu, pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl pradinio, pagrindinio ir vidurinio ugdymo programų aprašo patvirtinimo“ (toliau – pradinio, pagrindinio ir vidurinio ugdymo programų aprašas), pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir gimnazijos strateginiu planu.

83. Rengiant gimnazijos ugdymo planą, remiamasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, gimnazijos įsivertinimo duomenimis.

 **PRADINIO UGDYMO PROCESO TRUKMĖ**

84. 2017–2018 mokslo metais ugdymo procesas prasideda 2017 m. rugsėjo 1 d. Ugdymo proceso trukmė – 170 ugdymo dienų – 34 savaitės.

85. Mokiniams skiriamos atostogos:

86. Vasaros atostogų pradžią nustato gimnazijos vadovas, suderinęs su gimnazijos taryba ir savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu (savivaldybės mokyklos – biudžetinės įstaigos). Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 17 ugdymo dienų. Atostogas mokiniams skiriamos ne rečiau kaip kas 7 – 8 mokymosi savaites. Į atostogų trukmę neįskaičiuojamos švenčių dienos.

Atostogos 2017 – 2018 mokslo metai

Rudens 2017-10-30 – 2017-11-03

Žiemos (Kalėdų) 2017-12-27 – 2018-01-03

Žiemos 2018-02-19 – 2018-02-23

Pavasario (Velykų) 2018-04-03 – 2018-04-06

87.Oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių.

 **BENDROSIOS PROGRAMOS ĮGYVENDINIMAS**

88. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

89. Bendrajai programai ir neformaliojo švietimo programoms įgyvendinti:

89.1. 2017 – 2018 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min. (lentelės pridedamos)

 **MOKINIŲ MOKYMOSI PASIEKIMŲ IR PAŽANGOS VERTINIMAS**

90. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir bendrąja programa.

91. Mokytojas numato mokinių ugdymosi pasiekimus ir vertinimą vadovaudamasis gimnazijoje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

92. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

92.1. Formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes.

92.2. Diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį, kokie yra mokinio pasiekimai ir padaryta pažanga, numatyti tolesnio mokymosi galimybes.

92.2.1. Atsižvelgiant į tai, ką norima įvertinti (vertinimo tikslas), gali būti taikomi įvairūs diagnostinio vertinimo būdai: projektiniai, kontroliniai darbai, testai ir kt. Per dieną neturėtų būti atliekamas daugiau kaip vienas diagnostinis darbas.

92.2.2. Informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.).

92.2.3. Mokytojas renkasi vertinimo informacijos kaupimo būdus ir formas (pvz., vertinimo aplanką, vertinimo aprašą, pasiekimų knygelę ar kt.). Apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į bendrojoje programoje aprašytus mokinių pasiekimų lygių požymius, ir įrašomi:

92.2.4. elektroniniame dienyne:

92.2.5. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

92.2.5. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;

92.2.6. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“;

92.2.7. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas.

 **NEFORMALIOJO VAIKŲ ŠVIETIMO ORGANIZAVIMAS**

93. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, techninės kūrybos ar kitą veiklą.

94. Gimnazija kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas.

95. Neformaliojo vaikų švietimo programos rengiamos atsižvelgiant į bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“. Gali būti rengiamos ir siūlomos neformaliojo švietimo ugdymo programos, parengtos derinant bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimų plėtojimo, gamtamokslinio tyrinėjimo, pažinimo ir pan.).

 **MOKYMOSI PAGAL UGDYMO SRITIS ORGANIZAVIMO YPATUMAI**

96. Ugdymo sričių / ugdymo dalykų programų įgyvendinimas.

96.1. Dorinis ugdymas:

96.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

96.2. Ankstyvasis užsienio (anglų) kalbos mokymas vykdomas nuo antros klasės:

96.2.1. tėvai (globėjai) parenka mokiniui vieną iš gimnazijos siūlomų užsienio kalbų (anglų arba vokiečių).

96.2.2 Lietuvių kalbai mokyti skiriama 22 pamokos visai pradinio ugdymo programai

96.2.3.Gimtajai kalbai mokyti 27 pamokos visai pradinio ugdymo programai

96.3. Kūno kultūra: visų klasių mokiniams skiriamos 2 kūno kultūros pamokos per savaitę, visiems mokiniams skiriama viena savaitinė pamoka choreografijai.

96.4 1a, 2b 3b klasės dalijamos per lietuvių kalbos pamokas

97. Į bendrosios programos ugdymo dalykų programų turinį integruojama: bendrųjų kompetencijų ir gyvenimo įgūdžių ugdymo integruojamųjų programų Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 “Dėl pradinio ir pagrindinio ugdymo bendrųjų programų patirtinimo“ 11 priedu „Bendrųjų kompetencijų ir gyvenimo įgūdžių ugdymas“).

98. Žmogaus saugos ugdymas organizuojamas vadovaujantis žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl žmogaus saugos bendrosios programos patvirtinimo“, ir sveikatos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl sveikatos ugdymo bendrosios programos patvirtinimo“.

SUDERINTA

 Eišiškių gimnazijos

 tarybos pirmininkė

\_\_\_\_\_\_\_\_\_\_\_\_\_\_\_\_\_\_\_\_\_\_

 ( parašas)

 Žana Bogdevičienė